section_heading: Povijest
paragraph_text: U 9. stoljeću livanjska županija je, uz Livanjsko, obuhvaćala Duvanjsko polje i Glamočko polje. Sjedište joj je bilo Livno, koje se prvi put spominje 892. godine pod imenom Cleuna, u povelji hrvatskog kneza Muncimira, gdje se kao župan Livna navodi Želimir u ulozi svjedoka. Tada je podignuta crkva posvećena apostolu Petru (Chiesa di S. Pietri). Srušena je oko 1685/86.